

**ΤΜΗΜΑ ΓΕΡΜΑΝΙΚΗΣ ΓΛΩΣΣΑΣ ΚΑΙ ΦΙΛΟΛΟΓΙΑΣ**

**ΑΝΑΚΟΙΝΩΣΗ ΓΙΑ ΑΝΑΓΝΩΡΙΣΗ ΜΑΘΗΜΑΤΩΝ**

**ΑΦΟΡΑ:**

* ΕΙΣΑΧΘΕΝΤΕΣ **ΚΑΤΑΤΑΚΤΗΡΙΩΝ ΕΞΕΤΑΣΕΩΝ 2021-2022 ΚΑΙ ΜΕΤΑΓΕΝΕΣΤΕΡΑ**)
* ΕΙΣΑΧΘΕΝΤΕΣ **ΑΠΟ ΠΑΝΕΛΛΑΔΙΚΕΣ ΕΞΕΤΑΣΕΙΣ 2021-2022 ΚΑΙ ΜΕΤΑΓΕΝΕΣΤΕΡΑ (οι οποίοι είναι κάτοχοι και άλλου πτυχίου).**

Σύμφωνα με απόφαση της Γενικής Συνέλευσης του Τμήματος, οι εισαχθέντες με **Κατατακτήριες εξετάσεις φοιτητές**, καθώς και οι εισαχθέντες από **Πανελλήνιες εξετάσεις** και εφόσον είναι κάτοχοι και άλλου πτυχίου, από το ακαδημαϊκό έτος εισαγωγής **2021-2022** και **μεταγενέστερα,** έχουν το δικαίωμα να κάνουν αίτηση αναγνώρισης μαθημάτων στην Γραμματεία του Τμήματος Γερμανικής Γλώσσας και Φιλολογίας **κάθε ακαδημαϊκό έτος, συγκεκριμένα για φέτος (από 13/01 /2025**

**Έως 27/01/2025),** **έως το 7ο εξάμηνο της φοίτησής τους**, προκειμένου να τους αναγνωριστούν μέχρι και 4 (τέσσερα) συνολικά μαθήματα Υποχρεωτικής Επιλογής, προσφερόμενα από άλλα Τμήματα της Σχολής.

Τα προσφερόμενα στο Τμήμα μας μαθήματα Υποχρεωτικής Επιλογής από άλλα Τμήματα αναρτώνται στην αρχή κάθε ακαδημαϊκού έτους στην ιστοσελίδα του Τμήματός μας. Καλούνται, συνεπώς, οι ενδιαφερόμενοι φοιτητές να συμβουλεύονται, τον κατάλογο του τρέχοντος έτους, των προσφερομένων αυτών μαθημάτων, προκειμένου να διευκολυνθούν για να δηλώσουν στην αίτηση αναγνώρισης: **α)** το συγκεκριμένο προσφερόμενο μάθημα και **β)** το συγκεκριμένο μάθημα, το οποίο παρακολούθησαν στο Τμήμα προέλευσής τους και το οποίο κατά την άποψή τους καλύπτει το περιεχόμενο αυτού του μαθήματος. Η Επιτροπή Αναγνώρισης θα εξετάσει το κάθε αίτημα και τις προτάσεις αναγνώρισης.

Τα μαθήματα που θα αναγνωριστούν από την Επιτροπή, ο φοιτητής **δεν θα τα δηλώνει** στις “ηλεκτρονικές δηλώσεις μαθημάτων» (my studies), που γίνονται κάθε εξάμηνο (χειμερινό- εαρινό).

Στην αίτηση αναγνώρισης που θα υποβάλλουν μέσω [**https://eprotocol.uoa.gr/**](https://eprotocol.uoa.gr/)

θα πρέπει να επισυνάψουν τα κάτωθι δικαιολογητικά:

|  |  |
| --- | --- |
| **Από το Τμήμα Προέλευσης** | **Από τα προσφερόμενα μαθήματα του Τμήματος Γερμανικής Γλώσσας και Φιλολογίας** |
| * Αναλυτική Βαθμολογία | * Περιγραφή του μαθήματος ή των μαθημάτων, που επιθυμεί ο φοιτητής να του αναγνωριστεί / να του αναγνωριστούν, |
| * Περιγραφή του μαθήματος ή των μαθημάτων του Τμήματος Προέλευσης με βάση τα οποία ζητείται η αναγνώριση | * Κωδικός/οί, διδάσκοντες, συγγράμματα κλπ., όλα δηλαδή τα στοιχεία που αναγράφονται στην αναρτημένη λίστα στην ιστοσελίδα του Τμήματος, με τα προσφερόμενα μαθήματα |
| * Οδηγός Σπουδών του Τμήματος Προέλευσης |  |

**Επισημαίνονται τα εξής:**

**Α.** Δικαίωμα αίτησης αναγνώρισης μαθημάτων έχουν οι φοιτητές μέχρι και το 7ο εξ. Σπουδών. **Αιτήσεις φοιτητών 8ου και μεγαλυτέρου εξαμήνου δεν γίνονται δεκτές. (Προτείνεται από την Γραμματεία μέχρι το πέρας του 7ου εξαμήνου ο φοιτητής να έχει ολοκληρώσει την διαδικασία «Αναγνώρισης»).**

**Β.** Σε περίπτωση που (π.χ. λόγω επανειλημμένων αιτήσεων αναγνώρισης μαθημάτων), **αναγνωριστούν** συνολικά/συσωρευτικά καθώς και με παράλληλη συμμετοχή του φοιτητή σε εξέταση των εν λόγω μαθημάτων άλλων Τμημάτων, **περισσοτέρων από 4 μαθήματα τότε:**

* θα λαμβάνονται υπόψη **συνολικά μόνο** 4 (τέσσερα) μαθήματα και
* θα αφαιρούνται τα πλεονάζοντα μαθήματα, και συγκεκριμένα αυτά με τον μικρότερο βαθμό της πλέον πρόσφατης *αίτησης/έγκρισης αναγνώρισης* ή και *εξεταστικής περιόδου*.

**Γ.**  Σε περίπτωση που κάποιος φοιτητής κάνει Αίτηση Αναγνώρισης και ταυτόχρονα συμμετέχει σε εξεταστική περίοδο και αποκτήσει προβιβάσιμο βαθμό στο ίδιο ή σε άλλο μάθημα του κλάδου «μαθήματα Υποχρεωτικής Επιλογής», προσφερόμενα από άλλα Τμήματα της Σχολής, **τότε** θα αφαιρείται ο βαθμός του «Αναγνωρισμένου μαθήματος».

**Δ.** Αίτηση αφαίρεσης ή/και αντικατάστασης ήδη αναγνωρισμένου μαθήματος **δεν γίνεται δεκτή**.

**Ε.** Μεγάλη προσοχή στην επιλογή των μαθημάτων, διότι η Πιστοποίηση της Παιδαγωγικής Διδακτικής Επάρκειας (ΠΔΕ) από το Τμήμα μας, είναι **υποχρεωτική** και **πρέπει να δώσουν ιδιαίτερη προσοχή στα μαθήματα που πρόκειται να αναγνωρίσουν.** (Βλ. σχετική ανακοίνωση στην ιστοσελίδα του Τμήματος που αφορά την Πιστοποίηση της Παιδαγωγικής Διδακτικής Επάρκειας (ΠΔΕ) **Για τους εισαχθέντες φοιτητές 2019-2020 και μεταγενέστερα η Πιστοποίηση της Παιδαγωγικής Διδακτικής Επάρκειας είναι υποχρεωτική).**